title: "E-Mail"
text: "At E-Mail (ingelsk  [], faan  f\u00f6r elektroonisk post) as en b\u00f6\u00f6d, diar auer en kompjuuter fersj\u00fc\u00fcrd wurd koon. B\u00fctj WWW as E-Mail di wichtagst siinst uun't internet. Diarm\u00e4 k\u00f6n dokumenten, oober uk bilen uun sekunden auer a hialer welt sj\u00fc\u00fcrd wurd. \u00d6\u00f6ders \u00fcs bi't tilefoon koon en b\u00f6\u00f6d auerdraanj wurd, uk wan di, wat det haa skal, goorei paroot as. Det E-Mail woort teskenloogert, bit det ufhaalet woort. Son E-Mail-postf\u00e4\u00e4k koon oober uk auerluup. Wan det fol as, wurd nian nei E-Mails f\u00f6r detdiar adres muar uunnimen.\n\nF\u00f6r't fersj\u00fc\u00fcren faan E-Mails woort uun't internet en n\u00e4\u00e4tprotokol br\u00fckt, det het SMTP (Simple Mail Transfer Protocol). F\u00f6r't ufhaalin woort miast POP3 (ual) of IMAP br\u00fckt.\n\nUfluup \n\nBr\u00fcker A sj\u00fc\u00fcrt en E-Mail faan san kompjuuter auer't internet tu san E-Mail-provider (fersurger), det as det onernemen, huar hi en ferdrach m\u00e4 h\u00e4\u00e4. Di fersurger sj\u00fc\u00fcrt det E-Mail widjer tu di fersurger faan br\u00fcker B, huar det E-Mail uunkem skal. Diar leit det uun en postf\u00e4\u00e4k, bit br\u00fcker B det ufhaalet.\n\nAdres \n\nArke E-Mail-adres skal iand\u00fc\u00fcdag wees. Adresen uun't SMTP-s\u00fcsteem haa leewen tau dialen: F\u00f6\u00f6r st\u00e4\u00e4nt di lokaal dial an b\u00e4\u00e4ft di domain-dial, an diartesken st\u00e4\u00e4nt det @-tiaken (\u00fctjspreegen: et), bispal: info@wikipedia.org.\n\nLuke uk diar \n\nInternet"